 Mchezo huo ni wa kuwania kufuzu kwa fainali za Kombe la Mataifa ya Afrika (Afcon) mwakani huko Gabon, huku Misri ikiwa na uchu mkubwa wa ushindi, kwani ili iweze kufuzu inahitaji sare ya aina yoyote mbele ya Stars.Kwa mujibu wa Ofisa Habari wa Shirikisho la Soka Nchini (TFF) Alfred Lucas, kikosi cha Misri kinatarajiwa kutua nchini na kuweka kambi Hoteli ya Kilimanjaro Kempiski, Dar es Salaam. Lucas amesema waamuzi wa mchezo huo, wote wanatoka Gabon wakati Kamishna ni Tarig Atta Salih wa Sudan.Amewataja waamuzi hao kuwa ni Meye Bastrel atakayecheza kati akisaidiwa na Mihundou Ganther na Vinga Theophile. Mwamuzi wa akiba (mezani) atakuwa Otogo Eric.Stars baada ya kujinoa mbele ya timu ya taifa ya Kenya `Harambee Stars’ na kutoka nayo sare ya 1-1 mwishoni mwa wiki, imerejea nchini na kujichimbia katika Hoteli ya Urban Rose, katikati ya Jiji la Dar es Salaam huku kocha mkuu, Charles Mkwasa akiapa Misri lazima waumie na kwamba wasitarajie kupata hata sare.